ส่วนที่ 3 ฐานะการเงินและผลการดำเนินงาน

13. ข้อมูลการเงินที่สำคัญ

13.1 งบการเงิน

สรุปรายงานการสอบบัญชี

  ผู้สอบบัญชีบริษัท : บริษัท ไพร้ซวอเตอร์เฮาส์คูเปอร์ส เอบีเอเอส จำกัด

รายชื่อผู้สอบบัญชี : นายพิสิฐ ทางธนกุล ผู้สอบบัญชีรับอนุญาตเลขที่ 4095

  รายงานของผู้สอบบัญชีรับอนุญาตงวด ปี 2558

รายงานของผู้สอบบัญชีรับอนุญาตสำหรับงบการเงินของบริษัทฯ และบริษัทย่อย โดยนายพิสิฐ
ทางธนกุล จากบริษัท ไพร้ซวอเตอร์เฮาส์คูเปอร์ส เอบีเอเอส จำกัด ได้ให้ความเห็นว่า

ข้าพเจ้าได้ตรวจสอบงบการเงินรวมและงบการเงินเฉพาะบริษัทของบริษัท เมเจอร์ ซีนีเพล็กซ์ กรุ้ป
จำกัด (มหาชน) และบริษัทย่อย และของเฉพาะของบริษัท เมเจอร์ ซีนีเพล็กซ์ กรุ้ป จำกัด
(มหาชน) ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่
31 ธันวาคม พ.ศ. 2558 และงบกำไรขาดทุนรวมและงบกำไรขาดทุนเฉพาะบริษัท
งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ

ซึ่งผู้บริหารของกิจการเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของ

นโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ข้าพเจ้าเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัทของบริษัท
เมเจอร์ ซีนีเพล็กซ์ กรุ้ป จำกัด (มหาชน) และบริษัทย่อย และของเฉพาะของบริษัท เมเจอร์
ซีนีเพล็กซ์ กรุ้ป จำกัด (มหาชน) ณ วันที่ 31 ธันวาคม พ.ศ. 2558
และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

  รายงานของคณะกรรมการ (ตามหลักการกำกับดูแลกิจการที่ดี)

คณะกรรมการตรวจสอบของบริษัท เมเจอร์ ซีนีเพล็กซ์ กรุ้ป จำกัด (มหาชน)
ประกอบด้วยกรรมการอิสระจำนวน 3 ท่าน ซึ่งเป็นผู้ทรงคุณวุฒิ
โดยได้รับการแต่งตั้งจากคณะกรรมการบริษัท

คณะกรรมการตรวจสอบได้ปฏิบัติหน้าที่ตามที่ได้รับมอบหมายจากคณะกรรมการบริษัท
ให้ดำเนินการสอบทานข้อมูล และแผนงานต่างๆ ที่เกี่ยวข้องกับการรายงานทางการเงิน
และรายการเกี่ยวโยงหรือรายการที่อาจก่อให้เกิดความขัดแย้งทางผลประโยชน์กับบริษัท
รวมถึงให้คำแนะนำในเรื่องการบริหารความเสี่ยง และระบบควบคุมภายในต่อผู้บริหาร
ส่งเสริมและผลักดันให้บริษัทมีการปฏิบัติตามข้อพึงปฏิบัติที่ดีของบริษัทจดทะเบียน เพื่อให้บริษัทฯ
มีการกำกับดูแลกิจการที่ดี

ในปี 2558 คณะกรรมการตรวจสอบมีการประชุมทั้งสิ้น 9 ครั้ง มีฝ่ายบริหารระดับสูง
หัวหน้าหน่วยงานตรวจสอบภายใน และผู้สอบบัญชีรับอนุญาตเข้าร่วมประชุม และมีการประชุม 1
ครั้งที่มีวาระที่เป็นการประชุมร่วมกับผู้สอบบัญชีรับอนุญาตโดยไม่มีฝ่ายบริหารระดับสูงร่วมประชุมด้วย

ในการประชุมแต่ละครั้ง คณะกรรมการตรวจสอบได้พบปะอย่างอิสระกับฝ่ายบริหาร
หัวหน้าฝ่ายตรวจสอบภายในและผู้สอบบัญชีรับอนุญาตของบริษัท
เพื่อทบทวนและประเมินเกี่ยวกับนโยบายและหลักการบัญชี
แนวทางการปฏิบัติที่เกี่ยวข้องกับการบัญชีและการเงิน การควบคุมภายในและแผนการตรวจสอบ
นอกจากนั้น
คณะกรรมการตรวจสอบยังได้ทบทวนและรับรองข้อมูลและรายงานทางการเงินสำหรับทุกสิ้นไตรมาส
และได้ให้คำแนะนำแก่คณะกรรมการบริษัทในการแก้ไขหรือลดจุดอ่อนในการควบคุมภายในและความเสี่ยงที่อาจเกิดขึ้นกับบริษัท

ผู้ตรวจสอบภายในมีหน้าที่ประเมินข้อบกพร่องในการควบคุมภายในของบริษัท
โดยตรวจสอบกระบวนการทางบัญชีและการปฏิบัติงานของบริษัทอย่างมีระบบ
จัดทำรายงานเกี่ยวกับการควบคุมภายในที่ดี
นำเสนอแก่ผู้บริหารที่เกี่ยวข้องเพื่อกำหนดแผนการปฏิบัติงานในอนาคต
และประชุมอย่างสม่ำเสมอกับคณะกรรมการตรวจสอบเพื่อรายงานผลการตรวจสอบ
คณะกรรมการตรวจสอบมีหน้าที่สร้างความมั่นใจว่าข้อบกพร่องด้านการควบคุมภายในต่างๆ
จะได้รับการแก้ไขและป้องกันอย่างมีประสิทธิภาพและภายในเวลาที่เหมาะสม

จากการปฏิบัติหน้าที่ดังกล่าว คณะกรรมการตรวจสอบมีความเห็น ดังต่อไปนี้

1. รายงานทางการเงินในปี 2558 มีความถูกต้อง ครบถ้วนและเป็นที่เชื่อถือได้

2. สินทรัพย์ของบริษัทมีการป้องกันและรักษาเป็นอย่างดี การบันทึกรายการทางบัญชีมีความเหมาะสม
และทรัพยากรได้ถูกใช้ อย่างมีประสิทธิผลและประสิทธิภาพ

3. บริษัทได้ปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
และกฎหมายที่เกี่ยวข้อง

4. นายพิสิฐ ทางธนกุล แห่งบริษัท ไพร้ซวอเตอร์เฮาส์คูเปอร์ส เอบีเอเอส จำกัด
ผู้สอบบัญชีของบริษัท ได้ปฏิบัติหน้าที่อย่างเหมาะสม

5. รายการที่อาจมีความขัดแย้งทางผลประโยชน์ที่เกิดขึ้นในปี 2558
มีความเหมาะสมและเป็นไปเพื่อประโยชน์สูงสุดของบริษัท

คณะกรรมการตรวจสอบได้เสนอต่อคณะกรรมการบริษัท ให้แต่งตั้ง นายไพบูล ตันกูล
ผู้สอบบัญชีรับอนุญาตเลขที่ 4298 แต่งตั้ง นายขจรเกียรติ อรุณไพโรจนกุล ผู้สอบบัญชีรับอนุญาตเลขที่
3445 นายบุญเลิศ กมลชนกกุล ผู้สอบบัญชีรับอนุญาตเลขที่ 5339 และนายชาญชัย ชัยประสิทธิ์
ผู้สอบบัญชีรับอนุญาตเลขที่ 3760 แห่งบริษัท ไพร้ซวอเตอร์เฮาส์คูเปอร์ส เอบีเอเอส จำกัด
เป็นผู้สอบบัญชีของบริษัทสำหรับรอบปีบัญชี สิ้นสุดวันที่ 31 ธันวาคม 2559
ซึ่งการแต่งตั้งผู้สอบบัญชีและค่าสอบบัญชีขึ้นอยู่กับการอนุมัติของผู้ถือหุ้นในการประชุมสามัญประจำปีที่จะมีขึ้นในวันที่
5 เมษายน 2559

13.2 ตารางสรุปงบการเงินรวม

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบแสดงฐานะการเงิน

ณ วันที่ 31 ธันวาคม 2558, 2557, 2556 และ 2555

[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบแสดงฐานะการเงิน (ต่อ)

ณ วันที่ 31 ธันวาคม 2558, 2557, 2556 และ 2555

[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบแสดงฐานะการเงิน (ต่อ)

ณ วันที่ 31 ธันวาคม 2558, 2557, 2556 และ 2555[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบกำไรขาดทุน

สำหรับปี สิ้นสุด 31 ธันวาคม 2558, 2557, 2556 และ 2555

[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบกระแสเงินสด

สำหรับปี สิ้นสุด 31 ธันวาคม 2558, 2557, 2556 และ 2555

[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

งบกระแสเงินสด (ต่อ)

สำหรับปี สิ้นสุด 31 ธันวาคม 2558, 2557, 2556 และ 2555

[]

13.3 อัตราส่วนทางการเงินที่สำคัญ

[]

หมายเหตุ * ข้อกำหนดว่าด้วยสิทธิฯ ได้กำหนดให้ผู้ออกหุ้นกู้ดำรงอัตราส่วนหนี้สินต่อส่วนของผู้ถือหุ้น
ตามงบการเงินรวมของผู้ออกหุ้นกู้ไม่เกินกว่า 1.5 ต่อ 1 ณ วันสิ้นงวดบัญชีรายไตรมาส

14. คำอธิบายและการวิเคราะห์ของฝ่ายจัดการ

14.1 ภาพรวมของบริษัทในรอบปี 2558

บริษัท เมเจอร์ ซีนีเพล็กซ์ กรุ้ป จำกัด(มหาชน) (บริษัทฯ) ดำเนินธุรกิจหลัก 5 ธุรกิจ คือ
ธุรกิจโรงภาพยนตร์ ธุรกิจโบว์ลิ่ง คาราโอเกะและลานสเก็ตน้ำแข็ง ธุรกิจพื้นที่ให้เช่า และบริการ
ธุรกิจสื่อโฆษณา ธุรกิจสื่อภาพยนตร์ ในรอบปี 2558 บริษัทยังคงเติบโตอย่างต่อเนื่อง
จากการขยายสาขาในหลากหลายรูปแบบ เพื่อเจาะกลุ่มเป้าหมายได้กว้างขึ้น
รวมถึงยังคงมุ่งมั่นที่จะขยายสาขาไปยังประเทศในกลุ่ม CLMV โดยมีสาขาในประเทศเพิ่มขึ้น จำนวน
13 สาขา 80 โรงภาพยนตร์ และต่างประเทศอีก 1 สาขา จำนวน 5 โรงภาพยนตร์
จากการร่วมทุนกันระหว่างบริษัท เมเจอร์ โฮลดิ้ง อินเตอร์เนชั่นแนล จำกัด และบริษัท แพลตินั่ม
ซีนีเพล็กซ์ จำกัด เปิดให้บริการโรงภาพยนตร์ ภายใต้แบรนด์ เมเจอร์ ซีนีเพล็กซ์ แพลตินัม ที่
ศูนย์การค้า เวียนเทียน เซ็นเตอร์ ตั้งอยู่ย่านใจกลางเมืองเวียงจันทร์
สาธารณรัฐประชาธิปไตยประชาชนลาว โดยบริษัทถือหุ้นในสัดส่วน 60% และแพลตินั่ม ซีนีเพล็กซ์
ถือหุ้นสัดส่วน 40%

ทำให้ ณ สิ้นปี 2558 บริษัทเปิดให้บริการโรงภาพยนตร์ทั้งสิ้นจำนวน 91 สาขา 601 โรงภาพยนตร์
,โบว์ลิ่ง คาราโอเกะและลานสเก็ตน้ำแข็ง จำนวน 20 สาขา ประกอบด้วย โบว์ลิ่ง 356 เลน
ห้องคาราโอเกะ 199 ห้อง และลานสเก็ตน้ำแข็งจำนวน 5 ลาน และพื้นที่ให้เช่า 50,658
ตารางเมตร

สำหรับกลุ่มธุรกิจสื่อภาพยนตร์นั้น บริษัท เอ็ม พิคเจอร์ส เอ็นเตอร์เทนเมนท์ จำกัด (มหาชน)
ได้ลงทุนในบริษัท เอ็มวีพี เอ็มพิคเจอร์ส ฟิล์ม ดิสทริบิวชั่น (ลาว) จำกัด
ประกอบกิจการจัดจำหน่ายภาพยนตร์ในประเทศลาว จำนวน 40,000 หุ้น เป็นเงิน 1.77 ล้านบาท
เป็นการร่วมค้าของกลุ่มบริษัท ถือหุ้นคิดเป็นสัดส่วนร้อยละ 36.98 ของทุนจดทะเบียน
เพื่อรองรับการขยายตัวอย่างต่อเนื่องของธุรกิจโรงภาพยนตร์และเพื่อเสริมสร้างความแข็งแกร่งของธุรกิจของกลุ่มบริษัท

ภาพรวมของผลการดำเนินงานใน ปี 2558

บริษัทฯ มีรายได้รวมจำนวน 8,580 ล้านบาท ซึ่งลดลงเพียงเล็กน้อย จากปี 2557 จำนวน 42
ล้านบาท คิดเป็นร้อยละ 0.5
ส่วนใหญ่มาจากธุรกิจสื่อภาพยนตร์จากการปรับตัวลงของอุตสาหกรรมจัดจำหน่ายแผ่น DVD/VCD
ในขณะที่รายได้หลักของบริษัทจากโรงภาพยนตร์
โฆษณาและพื้นที่ให้เช่าและบริการยังคงเติบโตอย่างต่อเนื่อง โดยแบ่งสัดส่วนรายได้ในแต่ละธุรกิจ
ได้ดังนี้

[]

ข้อมูลเปรียบเทียบรายได้แต่ละประเภทกับปีที่ผ่านมา

[]

  บริษัทมีรายได้อื่น จำนวน 384 ล้านบาท เมื่อเปรียบเทียบกับปี 2557 บริษัทมีรายได้อื่นเพิ่มขึ้น
  153 ล้านบาท หรือประมาณร้อยละ 66
  ส่วนใหญ่มาจากกำไรจากการจำหน่ายเงินลงทุนในบริษัทร่วมและหลักทรัพย์เผื่อขาย(บมจ.สยามฟิวเจอร์
  ดีเวลลอปเม้นท์ จำกัด (มหาชน) และบริษัท พีวีอาร์ จำกัด) เพิ่มขึ้นจากปี 2557

อย่างไรก็ตาม บริษัท มีการบริหารจัดการต้นทุนและค่าใช้จ่าย ที่มีประสิทธิภาพ ส่งผลให้บริษัท
มีกำไรสุทธิ เท่ากับ 1,171 ล้านบาท เพิ่มขึ้น 85 ล้านบาท คิดเป็นร้อยละ 8
เมื่อเทียบกับกำไรสุทธิปี 2557 และมีกำไรต่อหุ้น เท่ากับ 1.31 บาท (ปี 2557 เท่ากับ 1.22
บาทต่อหุ้น)

  ฐานะทางการเงินของบริษัท ณ สิ้นปี 2558

สินทรัพย์

บริษัทฯ มีสินทรัพย์รวม ณ สิ้นปี 2558 มูลค่า 14,246 ล้านบาท เพิ่มขึ้น 314 ล้านบาท
หรือคิดเป็นร้อยละ 2 จากปี 2557 ประกอบด้วยสินทรัพย์หมุนเวียน ลดลง จำนวน 352 ล้านบาท
และสินทรัพย์ไม่หมุนเวียน เพิ่มขึ้นจำนวน 665 ล้านบาท

หนี้สิน

บริษัทฯ มีหนี้สินรวม ณ สิ้นปี 2558 มูลค่า 7,598 ล้านบาท เพิ่มขึ้น 52 ล้านบาท
หรือคิดเป็นร้อยละ 0.7 จากปี 2557 ประกอบด้วยหนี้สินหมุนเวียน เพิ่มขึ้นจำนวน 937 ล้านบาท
และหนี้สินไม่หมุนเวียน ลดลงจำนวน 885 ล้านบาท

เงินสด

ณ สิ้นปี 2558 บริษัทฯ มีเงินสดและรายการที่เทียบเท่าเงินสดอยู่จำนวน 312 ล้านบาท ลดลง 265
ล้านบาท จากปี 2557 เป็นผลมาจากกระแสเงินสดได้มาจากกิจกรรมการดำเนินงานได้มา 1,900
ล้านบาท กระแสเงินสดใช้ไปในกิจกรรมการลงทุน 1,325 ล้านบาท จากการลงทุนในสาขาใหม่
และกระแสเงินสดใช้ไปจากกิจกรรมการจัดหาเงิน 840 ล้านบาท

อัตราส่วนทางการเงิน

บริษัทฯมีอัตราส่วนความสามารถในการทำกำไร เพิ่มขึ้น ดังนี้ อัตรากำไรสุทธิ คิดเป็นร้อยละ
13.65 เพิ่มขึ้น ร้อยละ 1.05 (ปี 2557 คิดเป็นร้อยละ 12.60) อัตราผลตอบแทนผู้ถือหุ้น
คิดเป็นร้อยละ 17.61 เพิ่มขึ้นร้อยละ 0.6 (ปี 2557 คิดเป็นร้อยละ 17.01)
จากผลประกอบการที่เติบโตอย่างต่อเนื่องและมีประสิทธิภาพ

อัตราผลตอบแทนจากสินทรัพย์ ของบริษัท คิดเป็นร้อยละ 8.22 เพิ่มขึ้น ร้อยละ 0.42 (ปี 2557
คิดเป็นร้อยละ 7.8) และอัตราหนี้สินต่อส่วนของผู้ถือหุ้น คิดเป็น 1.14 เท่า ลดลง 0.04 เท่า (ปี
2557 เท่ากับ 1.18 เท่า)

โดยสรุป ฐานะการเงินของบริษัทในปี 2558
สินทรัพย์และหนี้สินที่เพิ่มขึ้นเกิดจากการขยายสาขาให้ครอบคลุมทุกพื้นที่ให้มากขึ้น
ให้สามารถรองรับความต้องการของลูกค้าได้ในทุกพื้นที่
อย่างไรก็ตามบริษัทยังรักษาระดับของหนี้สินได้อย่างเหมาะสม

14.2 โครงการในอนาคต

ในปี 2559
บริษัทฯมีโครงการในการขยายสาขาและเพิ่มจำนวนโรงภาพยนตร์ของเมเจอร์ซีนิเพล็กซ์ทั้งในเขตกรุงเทพมหานครและปริมณฑล
รวมประมาณ 90โรง ได้แก่

1.  สาขาบิ๊กซี ลพบุรี ลงทุนโรงภาพยนตร์จำนวน 5 โรง

1.  สาขาบิ๊กซี ราชบุรีลงทุนโรงภาพยนตร์จำนวน 4 โรง

2.  สาขาพะเยา ลงทุนโรงภาพยนตร์จำนวน 3 โรง

3.  สาขาอยุธยา ปาร์ค ลงทุนโรงภาพยนตร์จำนวน 6 โรง

4.  สาขาแพร่ ลงทุนโรงภาพยนตร์จำนวน 3 โรง

5.  สาขาโลตัส สตูล ลงทุนโรงภาพยนตร์จำนวน 3 โรง

6.  สาขาบิ๊กซี ระนอง ลงทุนโรงภาพยนตร์จำนวน 3 โรง

7.  ร่วมกับบิ๊กซี และโลตัส ในไตรมาส 3 ปี 2559 อีก 7 สาขา ลงทุนโรงภาพยนตร์รวมจำนวน
    33 โรง

8.  ร่วมกับห้างท้องถิ่น ในไตรมาส 3 ปี 2559 อีก 1 สาขา ลงทุนโรงภาพยนตร์จำนวน 4 โรง

9.  สาขาบลูพอร์ท ลงทุนโรงภาพยนตร์จำนวน 6 โรง

10. ร่วมกับบิ๊กซี และโลตัส ในไตรมาส 4 ปี 2559 อีก 8 สาขา ลงทุนโรงภาพยนตร์รวมจำนวน
    20 โรง

โดยเงินลงทุนในโครงการทั้งหมดคาดว่าจะใช้ประมาณ 1,000 ล้านบาท
โดยใช้เงินกู้จากสถาบันการเงิน และ/หรือ การนำเงินที่ได้รับจากการออกและเสนอขายหุ้นกู้
และ/หรือ กระแสเงินสดจากการดำเนินงาน